paragraph_text: Mala vodena zmija (lat. Hydrus) je manje zviježđe južne polutke, koje prvi opisao Johann Bayer u svom djelu Uranometrija. Mala vodena zmija graniči sa Stolom na jugoistoku, Eridanom na istoku, Satom, Zlatnom ribom i Mrežom na sjeveroistoku, Feniksom na sjeveru, Tukanom na sjeverozapadu i zapadu te Oktantom na jugu. Pokrivajući 243 kvadratna stupnja i 0,589% noćnog neba, nalazi se na 61. mjestu po veličini od 88 zviježđa. Mala vodena zmija kulminira u ponoć oko 26. listopada.